cyanic-selkie/wikianc huggingface dataset:
মরুজ উদ্ভিদ
পরিচিতি
জলের প্রাপ্যতা অনেকগুলি বিষয় দ্বারা প্রভাবিত হয়, যা বীজের অঙ্কুরোদগম, চারার বেঁচে থাকা এবং গাছের বৃদ্ধি নিয়ন্ত্রণ করে। এই বিষয়গুলির মধ্যে বিরল বৃষ্টিপাত, তীব্র সূর্যের আলো এবং খুব উষ্ণ আবহাওয়া, দ্রুত জলের বাষ্পীভবনের কারণ হয়। একটি চরম পরিবেশগত পিএইচ এবং জলে উচ্চ লবণের পরিমাণও উদ্ভিদের জল-গ্রহণকে ব্যাহত করে।
প্রকারভেদ
রসালো উদ্ভিদ তাদের কাণ্ড বা পাতায় জল সঞ্চয় করে। এর মধ্যে ক্যাকটাসি পরিবারের উদ্ভিদ অন্তর্ভুক্ত, যারা গোলাকার ডাঁটায় প্রচুর পরিমাণে জল সঞ্চয় করতে পারে। পাতাগুলি প্রায়ই লুপ্তপ্রায় হয়, যেমন ক্যাকটাসের ক্ষেত্রে, যেখানে পাতাগুলি শিরায় হ্রাস পায়, অথবা তাদের কোনও পাতা থাকে না। এর মধ্যে রয়েছে সি৪ বহুবর্ষজীবী কাঠবাদাম, হ্যালোক্সিলন অ্যামোডেন্ড্রন। এটি উত্তর-পশ্চিম চিনের স্থানীয় উদ্ভিদ।
মাটিতে জলের ঘাটতি দীর্ঘ দিন অবিচ্ছিন্ন সাফল্যের সঙ্গে সহ্য করতে পারে, অ-রসালো বহুবর্ষজীবী উদ্ভিদ। এগুলিকে তাই 'প্রকৃত মরুজ উদ্ভিদ' বা ইউজেরোফাইট (euxerophytes) বলা হয়। জলের ঘাটতির কারণে, তাদের তাজা ওজন সাধারণত ৬০-৭০% পর্যন্ত পৌঁছে যায়। ফলে কোষের বর্ধনকালে, পুরো উদ্ভিদের বৃদ্ধি প্রক্রিয়া বাধা পায়। যে গাছগুলি এই খরায় বেঁচে থাকে, তারা স্বাভাবিকভাবেই হয়, ছোট এবং দুর্বল।
শুকনো এবং আধা শুকনো অঞ্চলে বেড়ে ওঠা গুল্মগুলিও হয় জেরোমর্ফিক। উদাহরণস্বরূপ, কারাগানা কর্শিনস্কি, আর্টেমিসিয়া স্ফেইরোসিফালা এবং হেডিসারাম স্কোপারিয়াম উত্তর-পশ্চিম চীন প্রান্তরের অর্ধ-শুকনো অঞ্চলে জন্মানো শক্ত ঝোপঝাড়। এই স্যাম্মোফিলি গুল্ম কেবলমাত্র ঐ অঞ্চলে চরা জীবজন্তুর ভোজ্য নয়, তারা মরুভূমির বালির টিলাগুলিকে স্থিতিশীল করতেও গুরুত্বপূর্ণ ভূমিকা পালন করে।
প্রায়ই বেলে প্রান্তর অঞ্চলে, বেশিরভাগই টিলার কিনারায় গভীর বেলে মাটিতে দেখা যায় ঝোপঝাড়, যাকে আধা-ঝোপঝাড়ও বলা হয়। এর একটি উদাহরণ রিমুরিয়া সুনগোরিকা, যা একটি বহুবর্ষজীবী পুনরুত্থান আধা-ঝোপঝাড়। অন্যান্য প্রধান শুষ্ক মরুজ উদ্ভিদের তুলনায়, একটি পূর্ণ বয়স্ক ''আর. সুনগোরিকা'' গুল্মের জলের ঘাটতির দৃঢ় প্রতিরোধ ক্ষমতা রয়েছে বলে, এটি একটি সুপার-মরুজ উদ্ভিদ হিসাবে বিবেচিত হয়।
জল সংরক্ষণের গুরুত্ব
যদি পাতার অভ্যন্তরে জলের পরিমাণ বাইরের থেকে বেশি হয়, তবে বাষ্প আকারে পাতার নিচের রন্ধ্র দিয়ে ব্যাপন প্রক্রিয়ার বেরিয়ে যায়। পাতা থেকে জলীয় বাষ্পের এই ক্ষয়কে বলা হয় স্বেদন এবং ব্যাপন প্রক্রিয়ার জলের এই বাষ্প নির্গত হয় খোলা স্টোমাটার মধ্যে দিয়ে। স্বেদন প্রাকৃতিক ঘটনা এবং উদ্ভিদের জন্য তা অনিবার্য। এই প্রক্রিয়ায় তার দেহ থেকে উল্লেখযোগ্য পরিমাণে জল বেরিয়ে যায়। তবে, শুষ্ক অবস্থায় বসবাসকারী উদ্ভিদের অভিযোজন ক্ষমতা এমনই, যে ক্ষেত্রে খোলা স্টোমাটার আকার হ্রাস পায়, স্বেদনের হার যায় কমে। এর ফলে পরিবেশে তার জল নির্গমন হ্রাস পায়। পর্যাপ্ত জল ছাড়া, উদ্ভিদের কোষ টারগর হারায়। এটি প্লাজমোলাইসিস নামে পরিচিত। যদি উদ্ভিদের খুব বেশি পরিমাণ জল বেরিয়ে যায়, তবে তা তাকে স্থায়ী উইলটিং পয়েন্ট বা স্থায়ী নিস্তেজ বিন্দু-এর দিকে চালিত করে এবং পরিণামে তার মৃত্যু হয়।
সংক্ষেপে, স্বেদনের হার স্টোমাটা, স্টোমাটাল ছিদ্র অর্থাৎ স্টোমা খোলার আকার, পাতার তল (আরও স্টোমাটা থাকার জন্য), তাপমাত্রার পার্থক্য, আপেক্ষিক আর্দ্রতা, বাতাস বা বায়ু চলাচলের উপস্থিতি, আলোর তীব্রতা এবং মোম জাতীয় কিউটিকল বা আবরণের উপস্থিতির দ্বারা নিয়ন্ত্রিত হয়। এটি লক্ষ করা জরুরী, স্টোমাটা বন্ধ রাখাই যখন অত্যাবশ্যক, তখন তাদের সালোকসংশ্লেষ এবং শ্বসণের গ্যাসীয় আদানপ্রদানের জন্য খুলেও রাখতে হয়।
ওপেন আর্কাইভ্‌স ইনিশিয়েটিভ
থাম্ব|ওপেন আর্কাইভস উদ্যোগের লোগো ওপেন আর্কাইভ ইনিশিয়েটিভ (ওএআই) হচ্ছে ক্যাটালগ তথ্য (মেটাডেটা) ভাগ করার জন্য সংরক্ষণাগারগুলির মানোন্নয়ন, বিকাশ সাধন এবং প্রয়োগ করার জন্য গবেষকদের প্রযুক্তিগত সহায়তা প্রদানের একটি সংস্থা। এটি ডিজিটাল সামগ্রী (ডিজিটাল গ্রন্থাগার) সংবলিত সংরক্ষণাগারগুলির জন্য (প্রাতিষ্ঠানিক ভান্ডারগুলি "নিম্ন-বাধা আন্তঃব্যবস্থাপনা কাঠামো" তৈরি করার চেষ্টা করে। এটি গবেষকদের (পরিষেবা সরবরাহকারীদের) মেটাডেটা সংগ্রহ করার (ডেটা সরবরাহকারীদের) অনুমতি দেয়। এই মেটাডেটা "একটি মূল্য সংযোজন পরিষেবা (ভিএএস)" সরবরাহ করতে ব্যবহৃত হয়, প্রায়শই বিভিন্ন ডেটা সেট সংযুক্ত করে।
ওআইএ ই-মুদ্রণ সংরক্ষণাগারগুলিতে প্রবেশাধিকার বাড়ানোর জন্য একটি প্রযুক্তিগত কাঠামো এবং আন্তঃসংযুক্তি মানোন্নয়ন ও বিকাশের সাথে জড়িত রয়েছে, যা উন্মুক্ত প্রবেশাধিকার প্রকাশের আন্দোলনের সাথে যুক্ত, শিক্ষায়তনিক সাময়িকীর মতো পণ্ডিত্যপূর্ণ যোগাযোগ সরবরাহ করে। সম্পর্কিত প্রযুক্তি এবং মানদণ্ডগুলি পাণ্ডিত্যপূর্ণ প্রকাশের বাইরে প্রযোজ্য।
প্রোটোকল ফর মেটাডাটা হারভেস্টিং (ওএআই-পিএমএইচ) সংস্করণ ২.০-এ উল্লিখিত ওএআই প্রযুক্তিগত অবকাঠামো ডেটা সরবরাহকারীদের তাদের মেটাডাটা প্রকাশ করার জন্য একটি প্রক্রিয়া সংজ্ঞায়িত করে। এই প্রোটোকল আদেশ দেয় যে পৃথক সংরক্ষণাগারগুলি তাদের মেটাডেটা ডাবলিন কোরে ম্যাপ করে, এই উদ্দেশ্যে একটি সাধারণ মেটাডেটা সেট নির্ধারণ করে। ওএআই মানগুলি সরবরাহ করার জন্য একটি সাধারণ উপায়কে মঞ্জুরি দেয় এবং সেই মানগুলির একটি অংশ হল সামগ্রীটিতে থাকা মেটাডেটা যা ডাবলিন কোর ফরম্যাটে আইটেমগুলি বর্ণনা করে। অবজেক্ট রি-ইউস অ্যান্ড এক্সচেঞ্জ (ওএআই-ওআরই) ওয়েব উৎসগুলির সংহতকরণের বর্ণনা এবং আদান-প্রদানের মানকে সংজ্ঞায়িত করে।
এই উদ্যোগের জন্য অর্থ প্রদান করেছে অ্যান্ড্রু ডাব্লিউ মেলন ফাউন্ডেশন, কোয়ালিশন ফর নেটওয়ার্কড ইনফরমেশন (সিএনআই), ডিজিটাল লাইব্রেরি ফেডারেশন (ডিএলএফ), ন্যাশনাল সায়েন্স ফাউন্ডেশন (এনএসএফ), আলফ্রেড পি স্লোয়ান ফাউন্ডেশন এবং অন্যান্য সংস্থা।
জান আলীর হাট রেলওয়ে স্টেশন
জান আলী হাট রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার চান্দগাঁও থানায় অবস্থিত একটি রেলওয়ে স্টেশন।
ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে জান আলীর হাট রেলওয়ে স্টেশন তৈরি করা হয়।
পরিষেবা
জান আলীর হাট রেলওয়ে স্টেশন দিয়ে একাধিক লোকাল ট্রেন চলাচল করে। তবে কোন আন্তঃনগর ট্রেন চলাচল করে না।
কনক কর্মকার
কনক কর্মকার বাংলাদেশের সর্বোচ্চ গিনেস ওয়ার্ল্ড রেকর্ডধারী। তিনি একজন ফ্রিস্টাইল ফুটবল খেলোয়াড়। ফুটবল এর উপর তিনি অনেকগুলো বিশ্ব রেকর্ড করেছেন। তিনি ১ম বাংলাদেশী হিসেবে ১ বছরে ১০টি বিশ্ব রেকর্ড করেছেন। তিনি বাংলাদেশ ফুটবল ফেডারেশন কর্তৃক স্বীকৃত একজন ফ্রিস্টাইল ফুটবল খেলোয়াড়।
কর্মজীবন
ছোটবেলা থেকে কনক প্রচুর খেলাধুলা করতেন।তিনি ফুটবল খুব ভালো খেলতেন। ২০১৮ সালের ৯ জানুয়ারি ফুটবল ফ্রিস্টাইল এর সাথে পরিচিত হয় এবং নিজেকে ফুটবল ফ্রিস্টাইলার হিসেবে তৈরি করতে থাকে। ফুটবল ফ্রিস্টাইল সহ অন্যান্য রেকর্ড মিলিয়ে তার এখন পর্যন্ত ১৫টি বিশ্ব রেকর্ড রয়েছে এবং তার স্বপ্ন সে আগামী ৫ বছরে ১০০টি গিনেস রেকর্ডের মালিক হতে চায়।
তাহেরপুর পৌরসভা
তাহেরপুর পৌরসভা বাংলাদেশের রাজশাহী বিভাগের রাজশাহী জেলার বাগমারা উপজেলার অন্তর্গত 'ক' শ্রেণির একটি পৌরসভা।
ইতিহাস
বাংলাদেশ গেজেট এস, আর ও নং -২৬৬- আইন /৯৮- Municipality Ordinance 1777 (xxvi of 1977) এর section_3 (1) প্রদত্ত ক্ষমতা বলে সরকার রাজশাহী জেলার বাগমারা থানার তাহেরপুর কে ০১ ডিসেম্বর ১৯৯৮ তারিখে শহর এলাকা এবং পৌরসভা হিসেবে ঘোষণা করা হয়।
আয়তন ও জনসংখ্যা
মোট আয়তনঃ ১৭.৮৭ বর্গকিলোমিটার
মোট জনসংখ্যাঃ ৬,৭২, ০০০
শিক্ষার হার ও শিক্ষা প্রতিষ্ঠান
শিক্ষার হারঃ
শিক্ষা প্রতিষ্ঠানঃ ২২টি
সানাউল হক
সানাউল হক (২৩ মে ১৯২৪ - ৪ মে, ১৯৯৩) ছিলেন একজন বাংলাদেশী কবি, অনুবাদক ও শিক্ষাবিদ।
শৈশব ও শিক্ষা জীবন
সানাউল হক ১৯২৪ সালের ২৩ মে ব্রিটিশ ভারতের ব্রাহ্মণবাড়িয়া জেলার বিজয়নগর উপজেলার চাউরা গ্রামে জন্মগ্রহণ করেন। তার পিতা জহুরুল হক ও মাতা সৈয়দা হোসেনী বেগম। ১৯৩৯ সালে তিনি ব্রাহ্মণবাড়িয়ার অন্নদা স্কুল থেকে ম্যাট্রিকুলেশন পাশ করেন, ১৯৪১ সালে ঢাকা ইন্টারমিডিয়েট কলেজ থেকে তার ইন্টারমিডিয়েট এবং ১৯৪৪ সালে অর্থনীতি বিষয়ে বিএ সম্মান এবং ঢাকা বিশ্ববিদ্যালয় থেকে ১৯৪৫ সালে এমএ সম্পন্ন করেন। ১৯৪৬ সালে তিনি বিএল ডিগ্রি লাভ করেন।
কর্মজীবন
সানাউল হক ২৯ নভেম্বর ১৯৪৬ সালে ঢাকা বিশ্ববিদ্যালয়ের অর্থনীতি বিভাগে প্রভাষক পদে যোগ দেন এবং ১৯৪৮ সালের ৩০ জুন পর্যন্ত যেখানে অধ্যাপনা করেন। পরে তিনি একজন আমলা হিসেবে সরকারের বিভিন্ন পদে দায়িত্ব পালন করেন। এছাড়া তিনি সাহিত্যের সাথে জড়িত ছিলেন ও অনেকগুলি কাব্যগ্রন্থ প্রকাশ করেন।
মৃত্যু
সানাউল হক ১৯৯৩ সালের ৪ মে ঢাকায় মৃত্যুবরণ করেন।
কুয়াকাটা জাতীয় উদ্যান
কুয়াকাটা জাতীয় উদ্যান বাংলাদেশের পটুয়াখালী জেলায় কলাপাড়া উপজেলায় অবস্থিত একটি জাতীয় উদ্যান।  আয়তনের এই উদ্যানটিকে ২০১০ সালের ২৪ অক্টোবর জাতীয় উদ্যান হিসেবে ঘোষণা করা হয়। উদ্ভিদ, বন্যপ্রাণী ও প্রকৃতি সংরক্ষণ এবং পর্যটন-সুবিধা উন্নয়নের উদ্দেশ্যে একে জাতীয় উদ্যান হিসেবে প্রতিষ্ঠা করা হয়।
শকুনের নিরাপদ এলাকা
শকুনের নিরাপদ এলাকা-২ তফসিল অনুসারে কুয়াকাটা জাতীয় উদ্যান শকুনের জন্য নিরাপদ বলে ঘোষিত।
জলীয় রাসায়নিক বিশ্লেষণ
জলীয় রাসায়নিক বিশ্লেষণ করা হয় জলের নমুনার রাসায়নিক উপাদান এবং বৈশিষ্ট্যগুলি শনাক্ত করার জন্য এবং পরিমাণ নির্ধারণের জন্য। বিশ্লেষণের ধরন এবং সংবেদনশীলতা বিশ্লেষণের উদ্দেশ্য এবং জলের প্রত্যাশিত ব্যবহারের ধরনের উপর নির্ভর করে। শিল্প প্রক্রিয়ায় ব্যবহৃত জলের উপর, বর্জ্য-জলের স্রোতে, নদীতে এবং ঝরণায়, বৃষ্টিপাত এবং সমুদ্রের জলের উপর জলীয় রাসায়নিক বিশ্লেষণ করা হয়। সমস্ত ক্ষেত্রে বিশ্লেষণের ফলে যে তথ্যগুলি পাওয়া যায়, সেগুলি কাজে লাগিয়ে কোন ব্যবস্থা গ্রহণ করা যাবে বা পুনরায় আশ্বাস দেওয়া যাবে যে সবকিছু প্রত্যাশা মতো রয়েছে।
বিশ্লেষণ করার মাপদন্ডগুলি এমন নির্বাচিত করা হয় যাতে যথোপযুক্ত সিদ্ধান্ত গ্রহণ করা যেতে পারে বা গ্রহণযোগ্য স্বাভাবিকতা প্রতিষ্ঠা করা যায়। জলীয় রাসায়নিক বিশ্লেষণের ভিত্তি হল জলের গুণমান, দূষণ, জলবিদ্যা এবং ভূ-তাপীয় জলের অধ্যয়ন। নিয়মিতভাবে ব্যবহৃত বিশ্লেষণাত্মক পদ্ধতিগুলি সমস্ত প্রাকৃতিক উপাদান এবং তাদের অজৈব যৌগগুলি শনাক্ত করতে ও পরিমাপ করতে পারে। গ্যাসীয় বর্ণবীক্ষণ এবং ভর বর্ণালীমিতি ব্যবহার করে প্রচুর জৈব রাসায়নিক প্রজাতিকে শনাক্ত করা যায়। জল শোধন কেন্দ্রগুলিতে, যেখানে পানীয় জল উৎপাদিত হয় এবং কিছু শিল্প প্রক্রিয়ায় যেখানে বিশেষ ধরনের স্বাদ এবং গন্ধযুক্ত পণ্য ব্যবহার করা হয়, সেই সব জায়গায় খুব কম ঘনত্বের গন্ধ শনাক্ত করতে বিশেষ রকম অর্গনোলিপটিক পদ্ধতি ব্যবহার করা যেতে পারে।
পানীয় জলের সরবরাহ
পানীয় জলের সরবরাহের জন্য পৃষ্ঠতল বা ভূগর্ভস্থ জলের শোধনের পরে অবশ্যই রাসায়নিক মান পূরণ করতে সক্ষম হতে হবে। এর জন্য জল শোধন কর্মশালায় প্রবেশ করা জল সম্বন্ধে বিশদ জ্ঞানের প্রয়োজন। পরিবেশগত সাধারণ রাসায়নিক মানদণ্ডগুলি ছাড়াও, অন্যান্য মানদণ্ড, যেমন কঠোরতা, ফেনল, তেল এবং কিছু কিছু ক্ষেত্রে প্রবেশ করা জলের তৎক্ষণাৎ জৈবিক বিবরণ যেমন ডি নদীর নিয়ন্ত্রণ পরিকল্পনা রয়েছে।
শিল্প প্রক্রিয়াজাত জল
শিল্প প্রক্রিয়ায়, প্রক্রিয়াজাত জলের গুণমানের নিয়ন্ত্রণ না করা হলে, তা চূড়ান্ত পণ্যের গুণমানের জন্য সংকটপূর্ণ হতে পারে। জল প্রায়শই বিকারকের বাহক হিসাবে ব্যবহৃত হয় এবং বহমান অবস্থায় বিকারকের হ্রাসপ্রাপ্তি ঘটলে ক্রমাগত পর্যবেক্ষণ করে সঠিক মাত্রায় বিকারক প্রতিস্থাপনের হার নিশ্চিত করা উচিত। পরিমাপক মানদণ্ডগুলি, ব্যবহারের প্রক্রিয়া এবং উপজাত হিসাবে উৎপন্ন পূর্বানুমানিত দূষকের সাথে সম্পর্কিত। এর মধ্যে থাকতে পারে যন্ত্রপাতি থেকে আসা তেল এবং গ্রিজের দূষণের মাধ্যমে অজৈব রাসায়নিক প্রক্রিয়াতে অবাঞ্ছিত জৈবের উপস্থিতি। পরিবেশের দূষণ নিয়ন্ত্রণ ও হ্রাস করার মূল উপায় হল শিল্প প্রাঙ্গণ থেকে নিঃসৃত বর্জ্য জলের গুণমান পর্যবেক্ষণ করা। এই প্রয়োগ পর্যবেক্ষণ প্রকল্পে, প্রক্রিয়াটির মধ্যে উপস্থিত সমস্ত সম্ভাব্য দূষকগুলি বিশ্লেষণ করা হয় এবং তদুপরি যে সব দূষক পরিবেশের উপর বিশেষত বিরূপ প্রভাব ফেলতে পারে যেমন সায়ানাইড এবং অনেক জৈব প্রজাতি যেমন আপদনাশক,- এগুলি সম্বন্ধে খেয়াল রাখা হয় । পারমাণবিক শিল্পে, নির্দিষ্ট কিছু সমস্থানিক বা বিশেষ কিছু মৌলিক পদার্থের ওপর বিশ্লেষণগুলি কেন্দ্রীভূত থাকে। যেখানে পারমাণবিক শিল্প থেকে বর্জ্য জল, পানীয় জল সংগ্রহ করার নদীতে গিয়ে পড়ে, সেই ক্ষেত্রে বর্জ্য জলে মিশ্রিত তেজস্ক্রিয় সমস্থানিক, অথবা যেসব মৌলিক পদার্থগুলির অর্ধায়ু বেশিদিনের, যেমন ট্রাইটিয়াম সম্ভাব্য ক্ষতিকারক হতে পারে। এইগুলি নিয়মিত পর্যবেক্ষণে রাখা হয়।
গবেষণা
শিক্ষাগত গবেষণা এবং শিল্প গবেষণার অনেক দিক, যেমন, ঔষধনির্মাণ, স্বাস্থ্য পণ্য এবং আরও অনেক শিল্প, সম্ভাব্য ব্যবহারের পদার্থগুলি শনাক্ত করতে এবং সেই পদার্থগুলিকে পরিমার্জন করতে সঠিক জল-বিশ্লেষণের উপর নির্ভর করে। এছাড়াও নিশ্চিত করতে হয় যে, সেগুলি যখন বিক্রির জন্য তৈরি হয়ে যাবে, তখন তাদের রাসায়নিক গঠন যেন সামঞ্জস্যপূর্ণ থাকে। এই ক্ষেত্রে ব্যবহৃত বিশ্লেষণাত্মক পদ্ধতিগুলি খুব জটিল হতে পারে এবং গবেষণা পরিচালনার প্রক্রিয়া বা ক্ষেত্রের জন্য সুনির্দিষ্ট হতে পারে। এখানে নির্দিষ্ট ধরনের বিশ্লেষণাত্মক সরঞ্জামের ব্যবহারের প্রয়োজন পড়তে পারে।
পাবলো তোরে
পাবলো তোরে কারাল (জন্ম ৩ এপ্রিল ২০০৩) একজন স্পেনীয় পেশাদার ফুটবলার খেলোয়াড় যিনি ফুটবল ক্লাব বার্সেলোনা আতলেতিকের হয়ে মধ্যমাঠের খেলোয়াড় হিসেবে খেলেন।
রাসিং সাতান্দের
কান্তাব্রিয়ার য় জন্মগ্রহণ করা তোরে ২০১৫ সালে সিডি মারিনা স্পোর্ট থেকে রাসিং দে সাতান্দের এর যুব দলে যোগদান করেন। ১৫ এপ্রিল ২০২০ সালে যুবক থাকা অবস্থায় তিনি জুন ২০২৫ পর্যন্ত ক্লাবটির সাথে একটি পেশাদার চুক্তি স্বাক্ষর করেন।
১৯ জুলাই ২০২০ সালে সংরক্ষিত দলে তোরের ঊর্ধ্বতন অভিষেক হয়েছিল। সে বছরের টেরসেরা ডিভিশন প্রচার প্লে-অফের জন্য জিমন্যাস্টিকা দে টোরেলেভেগার সাথে ১–১ ড্রতে তার ঊর্ধ্বতন ক্লাব কর্মজীবন শুরু করেন। আগস্টে মাত্র ১৭ বছর বয়সে তিনি ম্যানেজার জাভি রোজাদার অধীনে প্রাক-মৌসুমে খেলোয়াড়দের প্রথম দলের অংশ ছিলেন, এবং সেপ্টেম্বরে তাকে নিশ্চিতভাবে প্রধান দলে উন্নীত করা হয়।
১৮ অক্টোবর ২০২০ সালে রাসিংয়ের প্রথম দলে তার অভিষেক হয়েছিল, সেদিন ২০২০–২১ সেহুন্ডা দিভিসিওনের উদ্বোধনী ম্যাচ হয়েছিল, এবং তাতে ক্লাব পর্তুগালেটের বিরুদ্ধে তারা ১–১ গোলে ঘরোয়া ড্র করেন। পরের ২১ ফেব্রুয়ারি সিডি লারেডোর বিপক্ষে ৩–১ ঘরোয়া জয়ে তার দলের দ্বিতীয় গোলটি করার মাধ্যমে তিনি তার কর্মজীবনের প্রথম জ্যেষ্ঠ গোলটি করেন; ছয় দিন পর তিনি বারাকালদো সিএফ এর বিরুদ্ধে ৪–০ জয়ের ম্যাচে জোড়া গোল করেন।
ঊর্ধ্বতন হিসেবে তার প্রথম পূর্ণ মৌসুমে তিনি একজন নিয়মিত স্টার্টার। তোরেকে প্রাইমার ডিভিসিয়ন আরএফইএফ নামে নতুন তৃতীয় স্তরের লিগে ২০২১–২২ মৌসুমের আগে ১০ নম্বর জার্সি দেওয়া হয়েছিল। রাসিং সেহুন্দা দিভিসিওনে উন্নীত হওয়ার কারণে তিনি ৩২টি ম্যাচে দশটি গোলে অবদান রেখেছিলেন (প্লে-অফ সহ)।
বার্সেলোনা
৪ মার্চ ২০২২ সালে ফুটবল ক্লাব বার্সেলোনা € ৫ মিলিয়নের অধিক পরিবর্তনশীল বেতনে তোরের স্থানান্তরের জন্য রাসিং-এর সাথে একটি চুক্তিতে পৌঁছেছিল, এবং তাকে প্রাথমিকভাবে ২০২২–২৩ মৌসুমের জন্য আতলেতিক দলের দায়িত্ব দেওয়া হয়। তিনি ২০২৬ সালের ১৫ জুন পর্যন্ত একটি চুক্তি স্বাক্ষর করেন।
ব্যক্তিগত জীবন
তোরের বাবা এস্তেবানও একজন ফুটবল খেলোয়াড় এবং একজন মাঝমাঠের খেলওয়াড ছিলেন। তিনি তার ক্যারিয়ারের বেশিরভাগ সময় রাসিংয়ের প্রতিনিধিত্ব করেছেন।
অর্জন
রাসিং সাতান্দের
বার্সেলোনা
মালয়েশিয়া জাতীয় নারী ক্রিকেট দল
মালয়েশিয়া জাতীয় নারী ক্রিকেট দল আন্তর্জাতিক ক্রিকেটে মালয়েশিয়ার প্রতিনিধিত্বকারী একটি দল। দলটির দায়িত্বে আছে মালয়েশীয় ক্রিকেট অ্যাসোসিয়েশন।
ইতিহাস
২০০৬ সালের ৩০ এপ্রিল সিঙ্গাপুরের বিরুদ্ধে মালয়েশিয়ার আন্তর্জাতিক ক্রিকেটে অভিষেক হয়, যে ম্যাচটিতে মালয়েশিয়া ৫৮ রানে জয়লাভ করে। ২০১৭ সালের আগস্ট মাসে ২০১৭ দক্ষিণ-পূর্ব এশীয় গেমসের ক্রিকেট প্রতিযোগিতায় মালয়েশিয়া ব্রোঞ্জ পদক অর্জন করতে সক্ষম হয়।
২০১৮ সালের ৩ জুন ২০১৮ নারী টোয়েন্টি২০ এশিয়া কাপ টুর্নামেন্টে ভারতের বিপক্ষে মালয়েশিয়া নিজেদের প্রথম টোয়েন্টি২০ আন্তর্জাতিক (টি২০আই) ম্যাচ খেলে।
২০২১ সালের এপ্রিল মাসে মালয়েশীয় ক্রিকেট অ্যাসোসিয়েশন ১৫ জন খেলোয়াড়কে কেন্দ্রীয় চুক্তির আওতায় আনে। এর মাধ্যমেই প্রথমবারের মত মালয়েশিয়ায় নারী ক্রিকেটারদেরকে চুক্তির আওতায় আনা হয়।
আন্তর্জাতিক প্রতিযোগিতা
২০২১ সালের নভেম্বর মাসে অনুষ্ঠিত ২০২১ আইসিসি নারী টি২০ বিশ্বকাপ এশিয়া বাছাইপর্ব টুর্নামেন্টে মালয়েশিয়া অংশ নেয়, যেখানে অংশগ্রহণকারী ছয়টি দলের মধ্যে মালয়েশিয়া চতুর্থ স্থান অর্জন করে। পরবর্তীতে ২০২২ সালের জানুয়ারি মাসে অনুষ্ঠিত ২০২২ কমনওয়েলথ গেমস ক্রিকেট বাছাইপর্ব টুর্নামেন্টেও মালয়েশিয়া অংশ নেয়, যেখানে তারা শুধু একটি ম্যাচে জয় পেতে সক্ষম হয়।
খেলোয়াড়
২০২৩ সালের মে ও জুন মাসে অনুষ্ঠিত নেপালের বিপক্ষে সিরিজে অংশগ্রহণকারী মালয়েশিয়া দলটি ছিল নিম্নরূপ:
পরিসংখ্যান
আন্তর্জাতিক ম্যাচের সারসংক্ষেপ — মালয়েশিয়া
৯ জুন ২০২৩ তারিখে সর্বশেষ হালনাগাদ।
টোয়েন্টি২০ আন্তর্জাতিক
মালয়েশিয়ার হয়ে টি২০আই ক্রিকেটে সর্বোচ্চ রান
অন্যান্য দলের বিরুদ্ধে টি২০আই পরিসংখ্যান
টি২০আই #১৪৭১ পর্যন্ত সঠিক পরিসংখ্যান। ৯ জুন ২০২৩ তারিখে সর্বশেষ হালনাগাদ। {| class="wikitable" style="text-align: center; width: 600px;"
আল-মাবসূত
আল-মাবসুত হল হানাফী মাযহাবের আইনশাস্ত্রের উপর রচিত একটি বই। যা ইমাম শামসুল আইম্মাহ আল-সারাখসি (মৃত্যু: ৪৮৩ হি.) কর্তৃক রচিত। ইমাম সারাখসি বন্দী থাকাকালীন তাঁর স্মৃতি থেকে শিষ্যদের নির্দেশ করে করে এটি রচনা করেছিলেন। যখন এটি রচনা করা হয়, তখন তিনি ফারগানার একটি কূপে কারারুদ্ধ অবস্থায় ছিলেন। এই বইটিকে হানাফি মাজহাব ও শাফেয়ী মাজহাবের মাঝে তুলনামূলক আইনশাস্ত্রে একটি এনসাইক্লোপিডিয়া হিসাবে বিবেচনা করা হয়। থাম্ব|হস্তলিখিত আল-মাবসুত কিতাবের একটি পাণ্ডুলিপি
এতে লেখক আইনশাস্ত্রের সমস্ত অধ্যায়গুলিকে সহজভাবে এবং একটি সুস্পষ্ট অভিব্যক্তিতে বিশদভাবে উল্লেখ করেছেন এবং হানাফি মাযহাবের সাথে অন্যান্য মাজহাব, বিশেষ করে শাফেয়ী মাযহাবের ও মালিকি মাযহাবের চিন্তাধারার তুলনা করে বিভিন্ন ধর্মীয় বিধান প্রমাণ করেছেন। এতে তিনি ইমাম আহমদের অভিমত এবং কখনো কখনো জাহিরিয়া মতবাদও উল্লেখ করেছেন। তিনি কখনো দলিলের আলোকে হানাফী মাজহাব ব্যতীত অন্য মাজহাবকেও প্রধান্য দিয়েছেন। কখনো  হানাফী এবং অন্য মাজহাবের মাঝে সমন্বয়ের সাধন করেছেন।
হানাফী মাজহাবে বইটির গুরুত্ব
এই বইটিকে হানাফী আইনশাস্ত্র এবং তুলনামূলক আইনশাস্ত্রের উপর সবচেয়ে প্রশস্ত বই হিসাবে বিবেচনা করা হয় এবং হানাফী আলেমগণ আইনশাস্ত্র এবং ফতোয়াতে এটির উপর নির্ভর করেন। এমনকও শায়খ নাজমুদ্দীন আল-তারসুসি তার সম্পর্কে বলেন যে,এর বিরোধী কোন মতের ওপর আমল করা হবে না। সব বিষয়ে কেবল এর ওপরই ভরসা করা হবে এবং এই কিতাব ব্যতীত ফতোয়া দেওয়া যাবে না।  আল্লামা ইবনে আবিদীন তার আল দুর আল মুখতারের পাদটীকায় এ কথা বর্ণনা করেছেন।
এটি হাকিম শহীদ মারওয়াযীর আল কাফি কিতাবের সর্বোত্তম এবং বিস্তৃত ব্যাখ্যা হওয়ার পাশাপাশি এটিকে ইমাম মুহাম্মদ ইবনে হাসান শায়বানী কর্তৃক লিখিত হানাফি মাজহাবে নির্ভরযোগ্য ছয় কিতাবের একটি ধরা হয়। যে ছয়টি কিতাব বিশ্বস্ত আলেমগণের দ্বারা পরস্পর নির্বিচ্ছিন্ন বর্ণনা দ্বারা প্রমাণিত এবং এসব কিতাবের বর্ণনা নির্ভরযোগ্য হওয়া নিয়ে কোনো মতভেদ নেই। আল মাবসুত সেই ছয় কিতাবের অন্যতম।
লেখক সম্পর্কে
এই গ্রন্থের লেখক ইমাম সারাখসী একজন কাজী, হানাফী মাযহাবের বরেণ্য আলেম ও ফকিহ এবং একজন মুজতাহিদ ইমাম ছিলেন।
গ্রন্থের শেষ পৃষ্ঠায় লেখকের মন্তব্য
যেমনটি প্রসিদ্ধ যে, আল-মাবসুতের গ্রন্থটির লেখক আল-সারাখসি তার ছাত্রদের নির্দেশ করে করে কিতাবটি লিখিয়েছিলেন, যখন তিনি একটি কূপে বন্দী ছিলেন। শেষ অধ্যায়গুলিতে এ সম্পর্কে কিছু কথা রয়েছে:
শিয়ালকোল ইউনিয়ন
শিয়ালকোল ইউনিয়ন বাংলাদেশের রাজশাহী বিভাগের সিরাজগঞ্জ জেলার সিরাজগঞ্জ সদর উপজেলার অন্তর্গত একটি ইউনিয়ন পরিষদ। এটি ৬৩.২২ বর্গকিমি (২৪.৪১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ৩৫,৪৫৭ জন জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ১৩টি।
চর নিজাম
চর নিজাম (চর নিজাম কালকিনি নামেও পরিচিত) বাংলাদেশের বরিশাল বিভাগের ভোলা জেলার অন্তর্গত একটি দ্বীপ। চর নিজামে প্রায় ২৫০টি পরিবার বাস করে।
ইতিহাস
চার নিজাম ১৯৮০ সালের মাঝামাঝি সময়ে আবিষ্কৃত হয়েছিল এবং খুব তাড়াতাড়িই মানুষজন এখানে বসতি স্থাপন করে।
২০২২ ইতালীয় সাধারণ নির্বাচন
২০২২ ইতালীয় সাধারণ নির্বাচন ২০২২ খ্রিস্টাব্দের ২৫শে সেপ্টেম্বর ইতালিতে অনুষ্ঠিত একটি স্ন্যাপ নির্বাচন ছিল। দ্রাগি সরকারের পতনের পর, যা একটি সংসদীয় অচলাবস্থার দিকে পরিচালিত করে, রাষ্ট্রপতি সার্জিও মাতারেলা ২১শে জুলাই সংসদ ভেঙে দেন এবং নতুন নির্বাচনের আহ্বান জানান। একই দিনে সিসিলিতে আঞ্চলিক নির্বাচন অনুষ্ঠিত হয়। সাধারণ নির্বাচনের ফলাফল দেখায় যে জর্জা মেলোনির নব্য-ফ্যাসিবাদী একটি উগ্র-ডান রাজনৈতিক দল ব্রাদার্স অব ইতালির নেতৃত্বে মধ্য-ডানপন্থী জোট   ইতালীয় সংসদে নিরঙ্কুশ সংখ্যাগরিষ্ঠ আসন জিতেছে।
মেদক লোকসভা কেন্দ্র
মেদক লোকসভা কেন্দ্রটি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি অসংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৫,৩৬,১৬৬ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তেলেঙ্গানার মেদক, সিদ্দিপেট এবং সাঙ্গারেড্ডি জেলায় অবস্থিত বিধানসভা কেন্দ্রগুলি নিয়ে গঠিত।
বিধানসভা কেন্দ্র গুলি
লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের প্রতিটি বিধানসভা কেন্দ্রই অসংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৩৩ নং বিধানসভা কেন্দ্র। এটি একটি অসংরক্ষিত আসন। এটি সিদ্দিপেট জেলায় অবস্থিত৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৩৪ নং বিধানসভা কেন্দ্র৷ এটি মেদক জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৩৭ নং বিধানসভা কেন্দ্র৷ এটি সঙ্গারেড্ডি জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৩৯ নং বিধানসভা কেন্দ্র৷ এটি সঙ্গারেড্ডি জেলায় অবস্থিত৷ এটি একটি অসংরক্ষিত আসন৷৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৪০ নং বিধানসভা কেন্দ্র। এটি একটি অসংরক্ষিত আসন। এটি মেদক জেলায় অবস্থিত৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৪১ নং বিধানসভা কেন্দ্র৷ এটি সিদ্দিপেট জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৪২ নং বিধানসভা কেন্দ্র৷ এটি সিদ্দিপেট জেলায় অবস্থিত৷ এটি একটি অসংরক্ষিত আসন।
ভিক্টর বার্টন
ঘরোয়া প্রথম-শ্রেণীর ইংরেজ কাউন্টি ক্রিকেটে হ্যাম্পশায়ার ও কেন্ট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন বোম্বার্ডিয়ার বার্টন নামে পরিচিত ভিক্টর বার্টন।
প্রথম-শ্রেণীর ক্রিকেট
ভিক্টর বার্টন হ্যাম্পশায়ারের নেটলি এলাকায় জন্মগ্রহণ করেন। রয়্যাল আর্টিলারিতে নিয়মিত সৈনিক হিসেবে কর্মরত ছিলেন। ১৮৮৯ সালে কেন্টের পক্ষে প্রথম খেলাকালীন বোম্বার্ডিয়ার পদবী ধারণ করেন তিনি।
১৮৮৯ সাল থেকে ১৯০২ সাল পর্যন্ত ভিক্টর বার্টনের প্রথম-শ্রেণীর খেলোয়াড়ী জীবন চলমান ছিল। ১৮৮৯ থেকে ১৮৯০ সাল পর্যন্ত কেন্ট এবং ১৮৯২ সাল থেকে ১৯০২ সাল পর্যন্ত হ্যাম্পশায়ারের পক্ষে খেলেছেন। কেন্ট দলে নিজেকে প্রতিষ্ঠিত করতে ব্যর্থ হন। এরপর ১১ বছর হ্যাম্পশায়ারের পক্ষে খেলেন। ড্রাইভে বেশ সিদ্ধহস্তের পরিচয় দিতেন। বলকে প্রচণ্ড জোড়ে মিড-অন বরাবর ফেলতেন। আক্রমণধর্মী মাঝারিসারির ব্যাটসম্যান হিসেবে ভিক্টর বার্টনের সুনাম ছিল।
কেন্টে অংশগ্রহণ
জুন, ১৮৮৯ সালে লর্ডসে রয়্যাল আর্টিলারি ক্রিকেট ক্লাবের (আরএসসিসি) সদস্যরূপে মেরিলেবোন ক্রিকেট ক্লাবের (এমসিসি) বিপক্ষে খেলেন। এ খেলার মাধ্যমেই প্রথমবারের মতো নিজেকে ক্রিকেটার হিসেবে আত্মপ্রকাশে সচেষ্ট হন। উইজডেনে তার ব্যাটিংশৈলীর উচ্ছসিত প্রশংসা করা হয়। আরএসিসি’র প্রথম ইনিংসে সংগৃহীত ১৬৭ রানে তার অবদান ছিল ৯১ ও দ্বিতীয় ইনিংসে ১৭১ রানের মধ্যে ১০২ রান তুলেছিলেন। এছাড়াও, ঐ খেলায় তিনি ছয় উইকেট লাভ করেছিলেন। আরএসিসি, এমসিসিকে পরাজিত করে। ফলশ্রুতিতে, কেন্টের সদস্য নির্বাচনকল্পে যাচাই-বাছাইয়ের খেলায় অংশগ্রহণের জন্যে তাকে আমন্ত্রণ জানানো হয়।
পরবর্তীতে দুই মৌসুমে কেন্টের পক্ষে এগারোবার খেলায় অংশ নেন। তখনো তিনি নিয়মিত সৈনিকের ভূমিকায় অবতীর্ণ হয়েছিলেন। জুলাই, ১৮৮৯ সালে মোট পার্কে ইয়র্কশায়ারের বিপক্ষে প্রথম-শ্রেণীর ক্রিকেটে অংশগ্রহণ করেন ভিক্টর বার্টন। দলে নিজেকে তিনি কখনো পুরোপুরি প্রতিষ্ঠিত করতে পারেননি।
হ্যাম্পশায়ারে অংশগ্রহণ
১৯০২ সাল শেষে দূর্বল স্বাস্থ্যের কারণে অবসর গ্রহণের পূর্ব-পর্যন্ত ১৪৩টি প্রথম-শ্রেণীর খেলা হ্যাম্পশায়ারের পক্ষে খেলেন। সমগ্র প্রথম-শ্রেণীর খেলোয়াড়ী জীবনে ছয়টি শতরানের ইনিংস খেলেন। তন্মধ্যে, ১৯০০ সালে সাসেক্সের বিপক্ষে ব্যক্তিগত সর্বোচ্চ ২০৫ রান তুলেন। এছাড়াও, ১৪১টি প্রথম-শ্রেণীর উইকেট লাভ করেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ভিক্টর বার্টন। ১৯ মার্চ, ১৮৯২ তারিখে কেপ টাউনে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৮৯১-৯২ মৌসুমের শীতকালে ওয়াল্টার রিডের নেতৃত্বে ইংল্যান্ড দল দক্ষিণ আফ্রিকা গমন করে। এ সফরে তাকেও দলে নেয়া হয়। একই সময়ে দুইটি টেস্ট সফরের এটি একটি; অন্যটি অস্ট্রেলিয়া গমন করে। এ সফরে ভিক্টর বার্টন দশটি প্রথম-শ্রেণী বহির্ভূত খেলায় অংশ নেন। এছাড়াও নিউল্যান্ডস ক্রিকেট গ্রাউন্ডে দক্ষিণ আফ্রিকা একাদশের বিপক্ষে একটি খেলায় অংশ নেন। পরবর্তীকালে খেলাটিকে টেস্ট খেলার মর্যাদা দেয়া হয়েছিল। টেস্ট ক্রিকেটে অংশগ্রহণকালে রয়্যাল আর্টিলারির নিয়মিত সদস্য ছিলেন।
ফুটবলে অংশগ্রহণ
ক্রিকেট খেলার পাশাপাশি ফুটবল খেলায়ও দক্ষ ছিলেন তিনি। সাউদাম্পটন সেন্ট মেরি দলের সদস্যরূপে গোলরক্ষকের ভূমিকায় অবতীর্ণ হয়েছিলেন তিনি। ফেব্রুয়ারি, ১৮৯৩ সালে হ্যাম্পশায়ার সিনিয়র কাপের সেমি-ফাইনালে অংশ নেন। সাউদাম্পটনের কাউন্টি গ্রাউন্ডে অনুষ্ঠিত ঐ খেলায় সেন্ট দল ২-০ ব্যবধানে পোর্টসমাউথকে পরাভূত করে। ১১ মার্চ তারিখের প্রতিযোগিতার চূড়ান্ত খেলায় আঘাতের কারণে তিনি অংশ নিতে পারেননি। তার পরিবর্তে রাল্ফ রাফেল স্থলাভিষিক্ত হন। ঐ খেলায় প্রতিপক্ষীয় ফ্রিম্যান্টল ২-১ ব্যবধানে বিজয়ী হয়।
সাউদাম্পটন সেন্ট মেরি’র ফুটবলার জ্যাক ডর্কিনের সাথে যৌথভাবে লন্ডন রোডে ক্রীড়া সামগ্রী বিক্রয় প্রতিষ্ঠান পরিচালনা করেন। পরবর্তীকালে সাউদাম্পটনের আলেকজান্দ্রা হোটেলের ব্যবস্থাপকের দায়িত্ব পালন করেন। ২৩ মার্চ, ১৯০৬ তারিখে মাত্র ৩৮ বছর বয়সে হ্যাম্পশায়ারের সাউদাম্পটন এলাকায় ভিক্টর বার্টনের দেহাবসান ঘটে।
মাদার মসজিদ
মাদার মসজিদ ইংরেজি Mother Mosque of America বা Moslem Temple মার্কিন যুক্তরাষ্ট্রের Cedar Rapids, Iowa শহরে অবস্থিত একটি মসজিদ। মার্কিন ইতিহাসে এখন পর্যন্ত টিকে থাকা সবচেয়ে প্রাচীন মসজিদ। মসজিদটি যে ভবনে অবস্থিত সেটি এক সময়ে The Rose of Fraternity Lodge নামে পরিচিত ছিল। মসজিদটি ১৯৩৪ সালে তৈরী করা হয়। এর কয়েক বছর আগে নর্থ ডাকোটার Ross শহরে ১৯২৯ সালে আর একটি মসজিদ তৈরী করা হয়েছিল। ১৯৭০ সালে মাদার মসজিদ ধ্বংস প্রাপ্ত হয়। এবং  পুনরায় তৈরী করা হয় ২০০৫ সালে। প্রথম নির্মানে মসজিদটি ১১১ মিটার প্রশস্ত ছিল কিন্তু পুন:নির্মান করার সময়ে তা ২৪ মিটারের মধ্যে রাখা হয়। মাদার মসজিদ কানাডার আলবার্টা প্রদেশে অবস্থিত আল-রশীদ মসজিদের  চাইতেও পুরাতন।
গরিমা চৌধুরী
শৈশব এবং প্রাথমিক প্রশিক্ষণ
একটি মধ্যবিত্ত পরিবারে গরিমা জন্মগ্রহণ করেছেন। শৈশব থেকেই খেলাধুলার প্রতি তাঁর আগ্রহ ছিল। তিনি কাবাডি, অ্যাথলেটিক্স এবং ক্রিকেটের মতো খেলাধুলায় পারদর্শী ছিলেন। গরিমার বাবা যখন তাঁর শিক্ষা নিয়ে উদ্বিগ্ন ছিলেন, তাঁর মা তখন তাঁকে খেলাধুলার প্রতি উৎসাহ দিতে থাকেন। তিনি প্রাথমিকভাবে তাঁর জন্মস্থান উত্তর প্রদেশের প্রতিনিধিত্ব করেছিলেন। রাজ্যের ক্রীড়া সংস্থা থেকে উপযুক্ত সমর্থনের অভাবের কারণে, তিনি জাতীয় পর্যায়ের প্রতিযোগিতায় হরিয়ানার প্রতিনিধিত্ব করতে শুরু করেছিলেন।
২০০৪ সাল থেকে, চৌধুরী পাতিয়ালা -ভিত্তিক ন্যাশনাল ইনস্টিটিউট অফ স্পোর্টসে জীবন শর্মা এবং দিব্যা শর্মার সাথে প্রশিক্ষণ নিচ্ছেন। উপযুক্ত সুযোগ-সুবিধা না থাকায় তাঁকে ছেলেদের সঙ্গে অনুশীলন করতে হয়েছে। গরিমা এটিকে প্রশিক্ষণের একটি ভাল উপায় বলে মনে করেন। শর্মা বলেছেন যে আত্মবিশ্বাস, কঠোর পরিশ্রম এবং বিজয়ী মনোভাবের মতো গুণাবলী হল গরিমার শক্তি।
২০১২ গ্রীষ্মকালীন অলিম্পিক
তিনি প্যারিসে অনুষ্ঠিত ২০১১ সালের বিশ্ব জুডো চ্যাম্পিয়নশিপে এবং বিশ্বকাপে অংশগ্রহণ করেছিলেন, যাতে ২০১২ সালের গ্রীষ্মকালীন অলিম্পিকে তাঁর যোগ্যতা অর্জন করতে পারেন। তাসখন্দে অনুষ্ঠিত ২০১২ এশিয়ান জুডো চ্যাম্পিয়নশিপে, তিনি ৬৩ কেজি বিভাগে সপ্তম স্থান অধিকার করেন। তাঁর প্রদর্শনের ফলস্বরূপ, তিনি ৩৪ পয়েন্ট অর্জন করেন এবং লন্ডন অলিম্পিকে ভারতের প্রতিনিধিত্ব করার যোগ্যতা অর্জন করেন।
অলিম্পিকের প্রস্তুতির জন্য গরিমা জার্মানি ও ফ্রান্সে প্রশিক্ষণ নেন। তিনি আরও প্রতিযোগিতা-ভিত্তিক প্রশিক্ষণ নিয়েছেন, তাঁর প্রতিপক্ষদের সম্বন্ধে অধ্যয়ন করেছেন এবং নির্দিষ্ট দক্ষতার দিকগুলিতে মনোনিবেশ করেছেন।
২০১২ লন্ডন অলিম্পিকে মহিলাদের ৬৩ কেজি বিভাগে, প্রথম অপনয়ন (এলিমিনেশন) রাউন্ডে গরিমা ৮১ সেকেন্ডের মধ্যেই ইয়োশি উয়েনোর কাছে ইপ্পনের (জাপানী মার্শাল আর্টে একজন খেলোয়াড়ের অর্জিত সর্বোচ্চ পয়েন্ট) মাধ্যমে পরাজিত হন। যদিও এটি অলিম্পিকে তাঁর চ্যালেঞ্জের অবসান ঘটিয়েছিল, তবুও ভারতের ক্রীড়া প্রশাসকরা মনে করেছিলেন যে গ্লাসগো কমনওয়েলথ গেমস এবং ইনচিওন এশিয়ান গেমস - উভয় ক্রীড়াতেই ২০১৪ সালে তাঁর একটি ভালো পদক পাওয়ার সম্ভাবনা আছে।
২০১৪ কমনওয়েলথ গেমসে, গরিমা কোয়ার্টার ফাইনাল পর্যন্ত পৌঁছেছিলেন।
২০১৯ সালে দক্ষিণ এশীয় গেমসে, তিনি মহিলাদের ৭০ কেজি ওজন বিভাগে স্বর্ণপদক জিতেছিলেন।
হারকিউলিস মথ
হারকিউলিস মথ (Coscinocera hercules) হল স্যাটারনিডি পরিবারের এক প্রজাতির প্রজাপতি ( মথ ) যা পাপুয়া নিউগিনি এবং উত্তর অস্ট্রেলিয়ার স্থানীয় অধিবাসী। মাদী হারকিউলিস মথের পাখার বিস্তার প্রায় ২৭ সেন্টিমিটার যা পৃথিবীতে প্রাপ্ত যেকোন মথের পাখার বিস্তারের চাইতে অধিক বিস্তৃত। এছাড়া এখন পর্যন্ত প্রাপ্ত তথ্য অনুসারে এর পাখার তলের আয়তন (৩০০ বর্গ সেন্টিমিটার) জীবিত যেকোন পতঙ্গের মধ্যে সর্বাধিক।
বর্ণনা
পূর্ণাঙ্গ মথ কোন আহার করে না এবং স্বল্পজীবি। ধূসর-নীল রঙের শূককীট সাধারণত দৈর্ঘে্য ১২ সেন্টিমিটার এবং ওজনে ২৯ গ্রাম পর্যন্ত হয়। এসব শুককীট বৃষ্টি অরণ্যের কয়েক প্রজাতির উদ্ভিদের পাতা খেয়ে জীবনধারণ করে, তথাপি ব্লিডিং হার্ট নামের এক ধরনের গাছের পাতা এদের সবচাইতে পছন্দের।
মাদী মথ এককভাবে অথবা ছোট্ট পুঞ্জে সাধারণত প্রায় ৮০ থেকে ১০০ টি ডিম পাড়ে। এ সংখ্যা কখনো কখনো ৩০০ পর্যন্ত হতে পারে। ডিমগুলো পোষক উদ্ভিদের পাতার গায়ে আঠারো মতো লেগে থাকে। আকারে এসব ডিম দেয়াশলাইয়ের কাঠির অগ্রভাগের মতো এবং দেখতে কমলা রঙের হয়। ডিম ফুটতে প্রায় ১৪ দিন অতিবাহিত হয়। ফুটে বের হওয়া নবীন শূককীটেরা পোষক গাছের পাতা খেতে শুরু করে।  যতক্ষণ পর্যন্ত না পরিণত আকার নিচ্ছে ততক্ষণ পর্যন্ত তারা খাবার-দাবার চালিয়ে যায়। এরই মাঝে একের পর এক চলতে থাকে মোচন, অর্থাৎ বহিঃত্বকের ঝরে পড়া। শূককীটের একেবারে নবীন দশাটি সাদা এবং মোমের মতো হয় এবং গায়ে কালো ডোরাকাটা দাগ থাকে। দ্বিতীয় ও তৃতীয় ইনস্টারের শূককীটগুলোর দেহের শেষদিকের কয়েকটি খণ্ডে বাদামী তাপ্পি রয়েছে। এছাড়াও এদের গায়ের বড় কাঁটাগুলোতে রয়েছে ছোটছোট কাঁটা। শূককীট দশার পরিণত পর্যায়ে এসে এরা রেশম উৎপাদন করে এবং তা দিয়ে বড় আকারের গুটি বুনে যা গাছের সাথে লেগে থাকে। শূককীটেরা তখন সেই গুটির ভেতর ঢুকে যায় এবং সেখানেই শূককীট থেকে মূককীটে পরিণত হয় যা পরবর্তীতে পূর্ণাঙ্গ মথ হয়ে বেরিয়ে আসে।
নিনা ইরাক
ইতিহাস
ডিজিটাল ইরাকি হোমল্যান্ডে ব্যাবসায়িক যোগাযোগ এবং দক্ষতা তৈরির উদ্দেশ্য নিয়ে নিনা ইরাক পত্রিকাটি প্রকাশ করা হয়। নিনা ইরাকের লক্ইষ্রায ৫ মিলিয়ন প্রবাসীদের সাথে ইরাকি বাসিন্দাদের ব্যবসায়িক যোগাযোগ স্থাপনা। ইরাকে এবং আন্তর্জাতিকভাবে ২০,০০০ মুদ্রিত পত্রিকা বিতরণ করা হয় বেসরকারি খাতের সংগঠন চেম্বার অব ট্রেডের মাধ্যমে। এছাড়া অনলাইন যোগাযোগের মাধ্যমেও বেশ কিছু ব্যবসায়িক যোগাযোগ প্রতিষ্ঠিত হয়। মেনা- তে বেসরকারি খাতে কর্মরত মহিলাদের ব্যাপারে ম্যাডেলিন হোয়াইটের প্রতিবেদনের ভিত্তিতে নিনা ইরাক পত্রিকাটি শুরু হয়।
২০১৩র শীতকাল
নিনা ইরাক পত্রিকাটি প্রথমবারের মত একটি নাম এবং একটি ব্র্যান্ড পায়। নিনা দেবী "ইনানা" এর একটি নাম। দেবী ইনানা মেসোপটেমিয়ার প্রাচীন মানুষের উর্বরতা, সৌন্দর্য এবং ভালবাসার প্রতিনিধিত্ব করে। দেবী ইনানা ৫০০০ বছর আগে "সুমের" দেশে প্রথমবারের মতো আবির্ভূত হন। কিউনিফর্ম লেখায় দেবীর প্রতীক ছিল একটি অষ্টভুজ নক্ষত্র, যা শুক্র গ্রহকে নির্দেশ করে। তিনি নারী ও পুরুষের মধ্যে যোগাযোগের আকাঙ্ক্ষার প্রতীক হিসেবেও এসেছিলেন; তার শরীর থেকে, একটি নতুন জীবন উদ্ভূত হয়। নিনা ইনানার সংক্ষিপ্ত রূপ, ইংরেজি এবং আরবিতে উচ্চারিত হতে পারে এবং এর আধুনিক ধর্মীয় অর্থ নেই, বরং ইরাকের সমৃদ্ধ অতীতকে উল্লেখ করে। এই সমস্ত কারণেই পত্রিকাটির নামকরণ করা হয় 'নিনা'।
২০১৪র বসন্তকাল
এপ্রিল মাসে লন্ডনে হাউস অব কমন্সে লরেলি বার্ট এমপি, ভার্নহাম ডিনের এবিসিসি চেয়ার ব্যারোনেস সাইমন্ডস এর সহায়তায় প্রথম সঙ্গখ্যা চালু করা হয়েছিল। মে মাসে চেম্বার ট্রেড সুইডেন এবং স্টকহোমের সুইডিশ প্রবাসী ইরাকিদের সহায়তায় পত্রিকাটি প্রকাশিত হয়।
২০১৪র গ্রীষ্মকাল
এশিয়াকেলের সহায়তায় জুনের প্রথম দিকে সুলেমানিয়ার গ্র্যান্ড মিলেনিয়াম হোটেলে নিনা পত্রিকাটি প্রকাশিত হয়। এরপর আইসিসের অনুপ্রবেশ ঘটলে, নিনার মুদ্রিত সংস্করণ অপেক্ষা অনলাইন সংস্করণে মনোনিবেশ করা হয়।
বিশেষ বৈশিষ্ট্য
এটি একটি দ্বিভাষিক পত্রিকা। সমস্ত সমর্পিত নিবন্ধগুলি আরবি ও ইংরেজিতে অনুবাদ করা হয় যাতে বৃহত্তর পাঠক্সমাজের কাছে পৌছানো সম্ভব হয় এবঙ্গি তাদের মধ্যে যোগাযোগ স্থাপন করা সম্ভব হয়। নারীদের উপর বেশি জোর দেওয়ায় সমালোচকরা প্রায়ই একটি প্রশ্ন তোলেন যে আদৌ নিনার মাধ্যমে ব্যাপক রাজনৈতিক ও সামাজিক সমস্যাগুলি যথেষ্টভাবে সমাধান করা হচ্ছে কিনা। কখনও কখনও মহিলা পত্রিকা হিসাবে এটি একটি জীবনধারা বা সৌন্দর্য পত্রিকা বলেও অনেকে ভুল করে থাকেন।
লিনাক্স ডিস্ট্রিবিউশনসমূহের তালিকা
[[চিত্র:Linux Distribution Timeline.svg|thumb|upright|গ্নু/লিনাক্স ডিস্ট্রিবিউশন টাইমলাইন, যেখানে বিভিন্ন লিনাক্স ডিস্ট্রিবিউশনের ডেভলপমেন্ট টাইমলাইন দেখানো হচ্ছে।]]
ডেবিয়ান ভিত্তিক
ডেবিয়ান গ্নু/লিনাক্স হলো এমন একটি ডিস্ট্রিবিউশন যেটি ফ্রি সফটওয়্যার ব্যবহারের প্রতি অধিক গুরুত্ব দিয়ে থাকে। এটি বহুসংখ্যক হার্ডওয়্যার সমর্থন করে। ডেবিয়ান এবং এর উপর ভিত্তি করে তৈরী ডিস্ট্রিবিউশনসমূহ .deb প্যাকেজ ফরম্যাট এবং ডিপিকেজি প্যাকেজ ম্যানেজার ব্যবহার করে থাকে।
নপিক্স ভিত্তিক
নপিক্স, একটি ডেবিয়ান ভিত্তিক ডিস্ট্রিবিউশন।
উবুন্টু ভিত্তিক
উবুন্টু একটি ডেবিয়ান ভিত্তিক ডিস্ট্রিবিউশন। যদিও দুটি ডিস্ট্রিবিউশনই আলাদা প্রাকাশনা ক্রম অনুসরণ করে থাকে। যেমন ডেবিয়ান প্রকাশ করা হয় প্রতি ২বছর পরপর এবং উবুন্টু প্রতি ৬মাস অন্তর প্রকাশিত হয়ে থাকে। উবুন্টু প্যাকেজসমূহ ডেবিয়ান থেকে ডাউনলোড করা হয় এবং উবুন্টু ভার্সন নম্বরসহ এগুলো পুনরায় প্যাকেজ তৈরী করা হয়। একই সাথে এখানে উবুন্টুর উপযোগী বিভইন্ন ধরনোর বৈশিষ্ট এবং প্যাচ যুক্ত করা হয়। অফিসিয়ালি উবুন্টু মাত্র দুটি আর্কিটেকচার সমর্থন করে, যেখানে ডেবিয়ান সমর্থন করে ১০টি। উবুন্টু প্যাকেজ ব্যবস্থাপনার জন্য দুটি লাইন (stable, in development) ব্যবহার করে, অপর দিকে ডেবিয়ানের একাধিক লাইন (stable, testing, unstable, experimental) রয়েছে।
প্রাতিষ্ঠানিক ডিস্ট্রিবিউশন
উবুন্টু ভিত্তিক এই ডিস্ট্রিবিউশনগুলো মূল উবুন্টু থেকে কিছুটা আলাদা সফটওয়্যার প্যাকেজ ইনস্টল করে থাকে। যদিও সফটওয়্যার ইনস্টল এবং হালনাগাদ করার জন্য উবুন্টুর মত একই রিপোজিটরী ব্যবহার করে থাকে এবং উবুন্টুর সকল সফটওয়্যারই এখানে ইনস্টল করা যায়।
তৃতীয় পক্ষ ডিস্ট্রিবিউশনসমূহ
আনঅফিসিয়াল ভ্যারিয়েন্ট এবং ডেরিভেটিভ ক্যানোনিকাল কর্তৃক নিয়ন্ত্রিত হয় না। ভিন্ন লক্ষ্যে নির্মিত এ ফোর্কগুলো হলো:
প্যাকম্যান ভিত্তিক
প্যাকম্যান হল একটি প্যাকেজ ম্যানেজার যেটি নিজে থেকেই ডিপেন্ডেন্সি সমন্বয় করতে পারে এবং সয়ংক্রিয়ভাবে ডাউনলোড এবং ইনস্টল করতে পারে। বলা যায় যে একটি মাত্র কমান্ড ব্যবহার করে পূর্নাঙ্গ সিস্টেম হালনাগাদ করা সম্ভব।
জেন্টু-ভিত্তিক
আবারও, জেন্টু প্রকল্প নিজেদের ডেরাভিটিভগুলোর একটি তালিকা নিয়ন্ত্রণ করে থাকে।
আরপিএম-ভিত্তিক
রেড হ্যাট লিনাক্স এবং সুয্যে লিনাক্স ছিলো আরপিএম (.rpm) ফাইল ফরম্যাট ব্যবহার করা মূল প্রধান ডিস্ট্রিবিউশন। আরপিএম এখন আরও অনেক প্যাকেজ ম্যানেজম্যান্ট সিস্টেমে ব্যবহৃত হয়। দুটোই পরবর্তীতে বাণিজ্যিক ও সম্প্রদায়-সমর্থিত দুভাগে ভাগ হয়ে গেছে। রেড হ্যাট লিনাক্স সম্প্রদায়-সমর্থিত কিন্তু রেড হ্যাটের অর্থায়নকৃত ফেডোরা এবং বাণিজ্যিকভাবে সমর্থিত রেড হ্যাট এন্টারপ্রাইজ লিনাক্স দুভাগে ভাগ হয়ে যায়, যেখানে সুয্যে ভাগ হয় ওপেনসুয্যে এবং সুয্যে লিনাক্স এন্টারপ্রাইজে।
স্ল্যাকওয়্যার ভিত্তিক
স্ল্যাকওয়্যার পরিচিত একটি কাস্টমাইজ করার জন্য বিশেষভাবে উপযোগী ডিস্ট্রিবিউশন হিসাবে। এই বৈশিষ্টের কারণে এখানে বিশেষ ধরনের সফটওয়্যার ব্যবাহর করা যায়। তবে এই ডিস্ট্রিবিউশনটি মূলত দক্ষ ব্যবহারকারীদের জন্য তৈরী বলা হয়ে থাকে। এর পাশাপাশি যারা লিনাক্স অপারেটিং সিস্টেমের অভ্যন্তরীন বিষয়গুলো জানতে আগ্রহী তাদের জন্যও এটি বিশেষ সহায়ক হিসাবে কাজ করে থাকে।
স্ল্যাক্স ভিত্তিক
স্ল্যাক্স মান এবং অন্যন্য বৈশিষ্টের কারণে এটি লাইভ সিডি প্রকল্পসমূহের মধ্যে একটি গ্রহণযোগ্য অবস্থানে নিয়ে এসেছে।
তথ্যসূত্র
১৫ঃ https://web.archive.org/web/20150316151356/http://smartzonebd.com/bq-aquaris-e4-5-ubuntu-edition-price-specs/
শিক্ষার্থী
থাম্ব|স্কুলের শিক্ষার্থী শিক্ষার্থীদের একজন শিক্ষার্থী মূলত এমন একজন ব্যক্তি যিনি কোনও স্কুল বা অন্যান্য শিক্ষাপ্রতিষ্ঠানে ভর্তি হন এবং যিনি জ্ঞান অর্জন, পেশাগত বিকাশ এবং কাঙ্ক্ষিত ক্ষেত্রে কর্মসংস্থান অর্জনের লক্ষ্য নিয়ে শিক্ষার অধীনে থাকেন। বিস্তৃত অর্থে, একজন শিক্ষার্থী এমন কোনও ব্যক্তি যিনি নিজেকে এমন কিছু ব্যবহারিক বিষয়ের অংশ হিসাবে গ্রহণ করার জন্য প্রয়োজনীয় বিষয়টির সাথে নিবিড় বৌদ্ধিক সম্পর্কে জড়িত হয়ে প্রয়োগ করেন যেখানে এই ধরনের দক্ষতা মৌলিক বা সিদ্ধান্ত গ্রহণযোগ্য।
বাংলাদেশ
বাংলাদেশের শিক্ষা ব্যবস্থাঃ
রোমান সরকার
রোমান সরকার একজন বাংলাদেশী পেশাদারী হকি খেলোয়াড়। তিনি বাংলাদেশ জাতীয় হকি দলের হয়ে খেলেন।
নওহাটা পৌরসভা
নওহাটা পৌরসভা বাংলাদেশের রাজশাহী বিভাগের রাজশাহী জেলার পবা উপজেলার অন্তর্গত 'ক' শ্রেণির একটি পৌরসভা।
বিবরণ
রাজশাহী সিটি কর্পোরেশনের (রাসিক) সীমানা লাগোয়া নওহাটা পৌরসভার যাত্রা শুরু ২০০২ সালের ১৫ ডিসেম্বর। এটি একটি প্রথম শ্রেণির পৌরসভা।
হাবানেরা (একক সঙ্গীত)
জর্জ বাইজেটের কারমেন অপেরাতে, হাবানেরা নামে একটি বিখ্যাত অপেরার গীত রয়েছে। এই অপেরার গীতে কখনও কখনও "L'amour est un oiseau rebelle" ("ভালবাসা একটি বিদ্রোহী পাখি") হিসেবে উল্লিখিত করা হয়।
এই অপেরা গীতের স্বরলিপি হাবানেরা "এল আররেলিতো" থেকে অভিযোজিত ছিল, যা মূলত স্প্যানিশ সুরকার সেবাস্টিয়ান ইরাদিয়ের দ্বারা রচিত হয়েছে। বাইজেট এটিকে একটি পল্লীগীতি বলে মনে করেছিলেন; যখন অন্যরা তাকে বলেছে যে, তিনি কিছু ব্যবহার করেছে যা একটি সুরকার রচিত করেছে এবং তিনি দশ বছর আগে মারা গিয়েছে। পরে তিনি এর উৎসের স্বীকৃতিপ্রদান জন্য কারমেনের সঙ্গীত স্বরলিপিতে একটি টীকা যোগ করেন।
নওহাটা পৌরসভা
আয়তন ও জনসংখ্যা
মোট আয়তনঃ ৪৬.১০ বর্গ কি.মি.
হাবানেরা (একক সঙ্গীত)
অপেরার গীতের বইটি লেখেছেন হেনরি মেইহাক এবং লুদ্ভিক হালেভি।
thumb|400px|হাবানেরা প্রারম্ভ থিম
প্রকৃত পাঠ্যাংশ
সম্পূর্ণ গান গায়কদল দ্বারা গাওয়া হয়
নওহাটা পৌরসভা
আয়তন ও জনসংখ্যা
ভোটার সংখ্যাঃ ৪৫,০০০
শিক্ষার হার ও শিক্ষা প্রতিষ্ঠান
শিক্ষার হারঃ ৫২%
শিক্ষা প্রতিষ্ঠানঃ
হ্যারি রিমস
হার্বার্ট জন স্ট্রেইচার (Harry Reems; ২৭ আগস্ট ১৯৪৭ – ১৯ মার্চ ২০১৩; এছাড়াও পেশাদার ছদ্মনাম হ্যারি রিমস দ্বারা সুপরিচিত) একজন মার্কিন পর্নোগ্রাফিক অভিনেতা ছিলেন, যিনি পরবর্তীকালে একজন সফল রিয়েল এস্টেট এজেন্ট ছিলেন। ১৯৭২ সালের পর্নোগ্রাফিক কাল্ট ক্লাসিক ডিপ থ্রোটে ডক্টর ইয়াং এবং ১৯৭৩ সালের মিস জোন্সের ক্লাসিক দ্য ডেভিল-এ দ্য টিচার ছিল তার সবচেয়ে বিখ্যাত অভিনয়। ১৯৭০-এর দশকে এবং ১৯৮০-এর দশকের মাঝামাঝি পর্যন্ত, তিনি প্রাপ্তবয়স্ক চলচ্চিত্র শিল্পের অন্যতম সেরা অভিনয়শিল্পী ছিলেন। তিনি ১৯৮৫ সালে পর্ন শিল্প থেকে অবসর নেন।
জীবনের প্রথমার্ধ
রিমসের হার্বার্ট জন স্ট্রেইচার নামে ২৭ আগস্ট ১৯৪৭ তারিখে এক ইহুদি পরিবারে জন্মগ্রহণ করেছিলেন। তিন সন্তানের মধ্যে তিনি ছিলেন সবার ছোট। তার বাবা ডন স্ট্রেইচার একজন বই বাধাইয়ের কাজ করতেন, তার আগে বিপনণ কর্মী ছিলেন। তার মা রোজ ছিলেন একজন মডেল। হ্যারির বাবা পরে মুদ্রণ শিল্পে প্রবেশ করেন এবং পরিবারটিকে নিউইয়র্কের ওয়েস্টচেস্টারে নিয়ে যান। ১৯৬৫ সালে, তিনি ১৮ বছর বয়সে, তিনি ডেন্টিস্ট হওয়ার জন্য পিটসবার্গ বিশ্ববিদ্যালয়ে ভর্তি হন। যাইহোক, পরে তিনি ইউনাইটেড স্টেটস মেরিন কর্পসে তালিকাভুক্ত হন, যেখান থেকে তিনি কষ্টের কারনে অব্যহতি নেন। ১৯৬৭ সালে, তিনি ম্যানহাটনের ইস্ট ভিলেজে চলে যান, যেখানে তার ভাই এবং রুমমেট অভিনেতা হিসেবে অভিজ্ঞতা অর্জন করছিলেন। তার প্রথম দিকের (অ-পর্ণ) অভিনয় পেশা ছিল মূলত লা মামা এক্সপেরিমেন্টাল থিয়েটার ক্লাবের জন্য অফ-ব্রডওয়ে থিয়েটার, নিউ ইয়র্ক থিয়েটার এনসেম্বল এবং ন্যাশনাল শেক্সপিয়ার কোম্পানি।
স্পোর্টিং নিউজ
স্পোর্টিং নিউজ যুক্তরাষ্ট্রভিত্তিক ক্রীড়া সংবাদ পরিবেশনকারী ওয়েবসাইট। এটি ডিএজেডএন গ্রুপের মালিকানাধীনে রয়েছে।
১৮৮৬ সালে স্পোর্টিং নিউজ নামের একটি মুদ্রিত সাময়িকী হিসেবে এটি প্রথম প্রকাশিত হয়। এটি বেসবল নিয়ে সংবাদ পরিবেশনকারী শীর্ষস্থানীয় সাময়িকী ছিল। এর ফলে সাময়িকীটির নাম দেওয়া হয় "দ্য বাইবেল অব বেসবল।" ২০১২-এর ডিসেম্বরে মুদ্রণ সংস্করণ বন্ধ হয়ে যায় ও ডিজিটাল সংস্করণের প্রকাশনা শুরু হয়।
প্রারম্ভিক ইতিহাস
১৮৮৬ সালের ১৭ মার্চ মার্কিন যুক্তরাষ্ট্রের মিজুরি অঙ্গরাজ্যের সেন্ট লুইস শহরে দ্য স্পোর্টিং নিউজ প্রথম প্রকাশিত হয়। এর প্রকাশক ছিলেন আলফ্রেড এইচ. স্পিঙ্ক। তিনি সেন্ট লুইস ব্রাউনস বেসবল দলের পরিচালক ছিলেন। সাপ্তাহিক পত্রিকাটি ৫ সেন্টে বিক্রি করা হত। বেসবল, ঘোড়দৌড় ও পেশাদার মল্লযুদ্ধ সবচেয়ে বেশি প্রাধান্য পেত।  নিউ ইয়র্ক ও ফিলাডেলফিয়া শহরে এর ক্লিপার ও স্পোর্টিং লাইফ নামক প্রতিদ্বন্দ্বী ছিল। প্রথম বিশ্বযুদ্ধের দিকে টিএসএন একমাত্র বেসবল সংক্রান্ত খবরের কাগজ হিসেবে প্রতিষ্ঠা লাভ করে।
১৯০১ সালে জাতীয় বেসবল লিগের প্রতিদ্বন্দ্বী হিসেবে আমেরিকান লিগ প্রতিষ্ঠিত হয়। টিএসএন নতুন লিগ এবং এর প্রতিষ্ঠাতা বেন জনসনের উচ্চকণ্ঠ সমর্থক ছিলেন। তারা উক্ত খেলা হতে পানীয়ের বিক্রয়, জুয়াচুরি ও আম্পায়ারের উপর শারীরিক আক্রমণের মতো কুপ্রথাগুলো অপসারণের ব্যাপারে সম্মত হন।
টিএসএন সম্পাদক আর্থার ফ্ল্যানার জাতীয় চুক্তি প্রণয়ন করেন। এই চুক্তিতে জাতীয় লিগ ও আমেরিকান লিগ উভয়ই স্বাক্ষর করে। এর ফলে আধুনিক বিশ্ব বেসবল সিরিজের জন্ম হয়।
১৯০৪ সালে নিউ ইয়র্কের আলোকচিত্রী চার্লস কোনলোন প্রধান লিগের খেলোয়াড়দের চিত্র ধারণ শুরু করেন। টিএসএনে সেই চিত্রগুলো প্রকাশিত হওয়ার পর ব্যাপক সাড়া ফেলে।
১৯৩৬ সালে স্পোর্টিং নিউজ "বর্ষসেরা খেলোয়াড়" পুরস্কার প্রদান শুরু করে। নিউ ইয়র্ক জায়ান্টসের সদস্য কার্ল হাবেল সর্বপ্রথম এ পুরস্কারে ভূষিত হন। এটি বেসবলের প্রধান লিগগুলোর সবচেয়ে সম্মানজনক পুরস্কার।
১৯৪২ সালে টিএসএন ফুটবল খেলার খবর প্রকাশ করতে শুরু করে।
১৯৪৬ সালে টিএসএন "দ্য কোয়ার্টারব্যাক" নামে আট পৃষ্ঠার একটি ট্যাবলয়েড প্রকাশ করতে শুরু করে। ট্যাবলয়েডের পুনঃনামকরণ করা হয় অল স্পোর্টস নিউজ। পেশাদার ও কলেজ পর্যায়ের বাস্কেটবল এবং হকি খেলার খবর এতে প্রকাশিত হয়।
১৯৬২ সালে জে জি টেইলর স্পিঙ্ক পরলোকগমন করেন। তার ছেলে সি সি জনসন স্পিঙ্ক এর প্রকাশনা শুরু করেন।
১৯৬৭ সালে টিএসএন অরিওলেস তারকা ফ্র্যাঙ্ক রবিনসনের প্রথম পূর্ণ রঙিন ছবি প্রকাশ করে।
১৯৭৭ সালে স্পিঙ্ক পরিবার টাইমস মিররের কাছে টিএসএন পত্রিকাটি বিক্রি করে দেয়।
কেপ ডেইজি
কেপ ডেইজি (Cape marguerite, Van Staden's river daisy, Sundays river daisy, white daisy bush, blue-and-white daisy bush, star of the veldt) (বৈজ্ঞানিক নাম: Dimorphotheca ecklonis) হচ্ছে দক্ষিণ আফ্রিকার স্থানীয় উদ্ভিদ। এই উদ্ভিদ অস্ট্রেলিয়ার কিছু অংশে, বিশেষভাবে ভিক্টোরিয়া এবং পশ্চিম অস্ট্রেলিয়ায় আগাছা হিসেবে গণ্য। শরৎ ও বসন্তকালে এ ফুল প্রস্ফুটিত হয়। এটি সাদা, খয়েরী, গোলাপী ইত্যাদি রংয়ের হয়ে থাকে। সূর্যমুখী বা ডেইজি পরিবারের Dimorphotheca গণে প্রায় ১০-১২টি প্রজাতি আছে।
অমূল্য শাহ
অমূল্য শাহ বা আমির আলী (জন্ম:১৮৭৯ - মৃত্যু:১৯৫২) ছিলেন লালন শাহ এর বাউল ধারার পরবর্তী প্রজন্মের অন্যতম প্রধান বাউল। তার পারিবারিক নাম আমির আলী হলেও তরুণ বয়স হতেই তিনি অমূল শাহ নামে পরিচিতি পাওয়ায় সে নামেই সকল প্রচার, প্রকাশনায় ও সমাজে পরিচিত। মূল নামে তার পরিচয় নাই বল্লেই চলে।
জন্ম
অমূল্য শাহ ১৮৭৯ সালে (১২৮৬ বঙ্গাব্ধ) মহেশপুর উপজেলার নওদাগাঁয়ে জম্মগ্রহণ করেন। পিতা খোশতোন আলী ও মাতা রাহাতন নেছার দু’পুত্র।
শিক্ষা-দীক্ষা
প্রাথমিক শিক্ষা সমাপ্ত করে তিনি মহেশপুরের হরিদাস বৈরাগীর কাছে রাগসঙ্গীতে পারদর্শী হয়ে উঠেন। যন্ত্রসঙ্গীতেও তাঁর দক্ষতা জম্মে। কলকাতায় তিনি উচ্চাঙ্গ সঙ্গীতে তালিম নেন। পরে তিনি বর্ধমান-বীরভূমের বৈষ্ণব-বাউলদের সংস্পর্শে আসেন। তিনি কীর্তন ও বাউল গানের প্রতি আকৃষ্ট হন। পরবর্তীতে তিনি হরিণাকুন্ডু উপজেলার হরিয়ারঘাটার খোদাবকশ শাহের আখড়ায় যান। এ আখড়ায় লালন সঙ্গীতের প্রতি তিনি আসক্ত হন।
উপাধি লাভ
আমির আলী মরমী ভাবসাধনায় ও কণ্ঠসঙ্গীতে অসামান্য দক্ষতা অর্জন করায় তার দীক্ষাগুরু জহুর শাহ কর্তৃক ‘অমূল্য’ নামে ভূষিত হন।
অবদান
তিনি লালন সঙ্গীত সংগ্রহ এবং সুর আয়ত্ত করার ক্ষেত্রে অনন্য অবদান রেখে গেছেন। তার ত্রিশ বছরের সাধনা জীবনের অবদানকে লালন সঙ্গীত প্রচার ও সাধারণ সমাজে জনপ্রিয় সঙ্গীতের মর্যাদা লাভের একটি বিশেষ মাধ্যম রুপে স্মরণ করা হয়ে থাকে।
উল্লেখযোগ্য গান
অমূল্য শাহ শুধু সঙ্গীত শিল্পীই নন বরং ছিলেন গীতিকারও। তার রচিত দু’টি উল্লেখযোগ্য গানঃ লোকমুখে ছড়িয়ে থাকা তার অসংখ্য লোকসংগীত আজও সংগৃহীত হয়নি।
মৃত্যু
ভাবসঙ্গীতের বিশেষ ব্যক্তিত্ব অমূল্য শাহ ১৯৫২ সালে মৃত্যু বরণ করেন।
মীর কাসেম আলী
মীর কাসেম আলী (৩১ ডিসেম্বর ১৯৫২ - ৩ সেপ্টেম্বর ২০১৬) ছিলেন বাংলাদেশের একজন ব্যবসায়ী, রাজনীতিবিদ এবং জামায়াতে ইসলামী বাংলাদেশের অন্যতম নেতা। ২০১৪ সালের ২রা ডিসেম্বর বাংলাদেশের স্বাধীনতা যুদ্ধে মানবতার বিরুদ্ধে অপরাধের জন্য আন্তর্জাতিক অপরাধ ট্রাইবুনাল তাকে মৃত্যুদণ্ড প্রদান করে। ২০১৬ সালের ৩ সেপ্টেম্বর কাশিমপুর কেন্দ্রীয় কারাগারের ফাঁসিকাষ্ঠে ঝুলিয়ে তার মৃত্যুদণ্ড কার্যকর করা হয়।
জীবনী
পিতা তৈয়ব আলী ও মাতা রাবেয়া বেগমের দ্বিতীয় সন্তান মীর কাসেম আলী ১৯৫২ সালের ৩১ ডিসেম্বর মানিকগঞ্জ জেলার হরিরামপুর উপজেলার চালা গ্রামে জন্মগ্রহণ করেন। মীর কাশেম আলী প্রথম থেকে পঞ্চম শ্রেণী পর্যন্ত বরিশালে অবস্থিত আদর্শ বিদ্যালয়ে ১৯৫৮-১৯৬২ সাল পর্যন্ত অধ্যয়ন করেন। ১৯৬৩-১৯৬৫ সাল পর্যন্ত ফরিদপুর জেলা স্কুলে লেখাপড়া করে ৬ষ্ঠ থেকে ৮ম শ্রেণী পর্যন্ত উত্তীর্ণ হন। পরবর্তীতে চট্টগ্রাম কলেজিয়েট স্কুলে লেখাপড়া করে ১৯৬৭ সালে এসএসসি পাস করেন। ১৯৬৭-১৯৬৮ শিক্ষাবর্ষে চট্টগ্রাম কলেজ থেকে লেখাপড়া করে ১৯৬৯ সালে এইচএসসি পাস করেন। অতঃপর তিনি চট্টগ্রাম কলেজে ১৯৬৯-১৯৭০ শিক্ষাবর্ষে বিএসসি অনার্স প্রথম বর্ষে পদার্থ বিজ্ঞান বিষয়ে ভর্তি হয়ে অধ্যয়নরত ছিলেন। ১৯৭১ সালে বাংলাদেশের স্বাধীনতা যুদ্ধ শুরু হলে তিনি চট্টগ্রাম কলেজের পদার্থ বিজ্ঞানে অনার্স প্রথম বর্ষের লেখাপড়া স্থগিত করেন। অতঃপর ১৯৭১-১৯৭২ শিক্ষাবর্ষের বিএ পাস কোর্সে সাবেক আদর্শ কলেজ বর্তমানে আইডিয়াল কলেজ, ৬৫ সেন্ট্রাল রোড ধানমন্ডি, ঢাকা থেকে অধ্যয়ন করে ঢাকা বিশ্ববিদ্যালয়ের অধীনে ১৯৭৩ সালের বিএ (পাশ) পরীক্ষা (১৯৭৪ সালে আগস্ট-সেপ্টেম্বরে অনুষ্ঠিত হয়)। উক্ত পরীক্ষায় তৃতীয় বিভাগে উত্তীর্ণ হন। ঢাকা বিশ্ববিদ্যালয় থেকে ১৯৭৪ সালের এমএ প্রিলিমিনারি পরীক্ষা মে-জুন ১৯৭৬ সালে অনুষ্ঠিত হয়। উক্ত পরীক্ষায় তৃতীয় বিভাগে এবং ১৯৭৫ সালে এমএ ফাইনাল পরীক্ষা (সেপ্টেম্বর-অক্টোবর/১৯৭৭ সালে অনুষ্ঠিত হয়)। উক্ত পরীক্ষায় অর্থনীতিতে দ্বিতীয় বিভাগে উত্তীর্ণ হন।
আর্যভট্ট
আর্যভট্ট (দেবনাগরী: आर्यभट) (৪৭৬–৫৫০ CE)  ছিলেন ভারতীয় গণিত এবং ভারতীয় জ্যোতির্বিদ্যার ধ্রুপদী যুগের একজন ভারতীয় গণিতবিদ, পদার্থবিদ এবং জ্যোতির্বিদ। প্রাচীন ভারতের সবচেয়ে বিখ্যাত গণিতবিদদের মধ্যে তিনি একজন। তিনি গুপ্ত যুগে আর্যভটিয়া এবং আর্য-সিদ্ধান্তের মতো বিখ্যাত গ্রন্থ রচনা করেছেন। ভারতের প্রথম কৃত্রিম উপগ্রহের নাম তার নামে "আর্যভট্ট" রাখা হয়।
গ্রন্থাগার প্রকাশন
থাম্ব|ক্যান্সার পাবলিকেশনস লাইব্রেরি গ্রন্থাগার প্রকাশনাগুলির একটি উদাহরণ গ্রন্থাগার প্রকাশন, ক্যাম্পাস ভিত্তিক প্রকাশনা নামেও পরিচিত, একাডেমিক লাইব্রেরির পরিষেবা সরবরাহকারী প্রকাশনার অনুশীলন।
আর্যভট্ট
আর্যভট্ট ধ্বনিসংক্রান্ত সংখ্যার স্বরলিপির একটি সিস্টেম তৈরি করেছিলেন যেখানে সংখ্যাগুলিকে ব্যঞ্জনবর্ণ-স্বরবর্ণের মনোসিলেবল দ্বারা উপস্থাপন করা হয়েছিল। পরবর্তী ভাষ্যকার যেমন ব্রহ্মগুপ্ত তার কাজকে গণিতা ("গণিত"), কালক্রিয়া ("সময়ের গণনা") এবং গোলাপদা ("গোলাকার জ্যোতির্বিদ্যা") এ ভাগ করেছেন । তাঁর বিশুদ্ধ গণিত আলোচনা করে যেমন বর্গ এবং ঘনমূলের নির্ণয়, জ্যামিতিক পরিসংখ্যানগুলি তাদের বৈশিষ্ট্য এবং পরিমাপ সহ , গনোমনের ছায়ায় গাণিতিক অগ্রগতি সমস্যা , দ্বিঘাত সমীকরণ , রৈখিক এবং অনির্ধারিত সমীকরণ। আর্যভট্ট এর মান নির্ণয় করেনপাই ( π) চতুর্থ দশমিক সংখ্যা পর্যন্ত এবং সম্ভবত সচেতন ছিল যে পাই ( π) একটি অমূলদ সংখ্যা , প্রায় ১৩০০ বছর আগে ল্যামবার্ট এটি প্রমাণ করেছিলেন। আর্যভট্টের সাইন টেবিল এবং ত্রিকোণমিতির উপর তার কাজ ইসলামের স্বর্ণযুগে অত্যন্ত প্রভাবশালী ছিল ; তার কাজগুলো আরবি ভাষায় অনূদিত হয়েছে এবং আল-খোয়ারিজমি এবং আল-জারকালিকে প্রভাবিত করেছে । তার গোলাকার জ্যোতির্বিদ্যায়, তিনি গোলাকার জ্যামিতিতে সমতল ত্রিকোণমিতি প্রয়োগ করেন এবং সৌর, চন্দ্রগ্রহণের হিসাব দেন। তিনি আবিষ্কার করেছিলেন যে নক্ষত্রের আপাত পশ্চিমমুখী গতি গোলাকার পৃথিবীর তার নিজের অক্ষের আবর্তনের কারণে । আর্যভট্ট আরও উল্লেখ করেছেন যে চাঁদ এবং অন্যান্য গ্রহের উজ্জ্বলতা প্রতিফলিত সূর্যালোকের কারণে।
গ্রন্থাগার প্রকাশন
ধারণা
একটি গ্রন্থাগার প্রকাশনা পরিষেবা সাধারণত একাডেমিক জার্নালগুলি প্রকাশ করে এবং পাশাপাশি বিস্তৃত প্রকাশনা পরিষেবাদি সরবরাহ করে। এর মধ্যে অন্যান্য ফর্ম্যাটগুলি যেমন পাণ্ডিত্যপূর্ণ মনোগ্রাফ এবং সম্মেলনের ক্রিয়াকলাপ প্রকাশ করাও অন্তর্ভুক্ত থাকতে পারে। উন্মুক্ত প্রবেশাধিকার প্রকাশনা এর সাধারণ পছন্দ থাকে।
আর্যভট্ট
জন্ম
আর্যভট্টের কাজ থেকে তার জন্মসাল সম্পর্কে সুস্পষ্ট তথ্য পাওয়া গেলেও তার জন্মস্থান নিয়ে সুবিশেষ কোন তথ্য পাওয়া যায়নি। আর্যভট্টের অন্যতম ভাষ্যকার প্রথম ভাস্করের ভাষ্য অনুযায়ী তার জন্ম হয়েছিল অশ্মকা নামের একটি জায়গায়। প্রাচীন বৌদ্ধ এবং হিন্দু রীতিতে এই জায়গাটিকে নর্মদা এবং গোদাবরী নদীর মধ্যবর্তী স্থানে দক্ষিণ গুজরাত এবং উত্তর মহারাষ্ট্রের আশেপাশের একটি জায়গা হিসেবে চিহ্নিত করা হয়।
গ্রন্থাগার প্রকাশন
ধারণা
লাইব্রেরি প্রকাশনা প্রায়শই মুদ্রণের চেয়ে ইলেক্ট্রনিক প্রকাশের দিকে মনোনিবেশ করে, এইভাবে প্রথাগত একাডেমিক প্রেসগুলির পরিপূরক ভূমিকা করে। কখনও কখনও একই প্রতিষ্ঠানের উপর ভিত্তি করে একটি গ্রন্থাগার এবং একটি বিশ্ববিদ্যালয়ের প্রেস তাদের অংশীদারত্বের নিজস্ব ক্ষেত্রগুলিতে ফোকাস করে একটি অংশীদার তৈরি করে। উদাহরণস্বরূপ, পিটসবার্গ বিশ্ববিদ্যালয় গ্রন্থাগার প্রকাশনা পরিষেবা পিয়ার-পর্যালোচিত জার্নালগুলি প্রকাশ করে এবং উন্মুক্ত প্রবেশাধিকার মনোগ্রাফ প্রকাশের জন্য বিশ্ববিদ্যালয়ের প্রেসের সাথে সহযোগিতা করে।
জার্নাল প্রকাশনা প্রক্রিয়া পরিচালনা করার জন্য সফ্টওয়্যার রয়েছে। পাবলিক নলেজ প্রোজেক্টের উন্মুক্ত উৎস ওপেন জার্নাল সিস্টেমস এবং ডিজিটাল কমন্স বিপ্রেস, উভয়ই গ্রন্থাগার প্রকাশনা পরিষেবাদি দ্বারা বহুলভাবে ব্যবহৃত হয়। কিছু লাইব্রেরি ওভারলে জার্নালগুলি তৈরি করতে উন্মুক্ত জার্নাল সিস্টেম ব্যবহার করে যা প্রাতিষ্ঠানিক ভাণ্ডারগুলিতে রাখা পাণ্ডিত্যপূর্ণ বিষয়বস্তু উপস্থাপন করে।
আর্যভট্ট
উচ্চশিক্ষা
কিছু তথ্যমতে জানা যায় যে তিনি উচ্চশিক্ষার জন্য কুসুমপুরায় গিয়েছিলেন। তিনি কুসুমপুরায়ই বসবাস করতেন, তার ভাষ্যকার প্রথম ভাস্কর এই স্থানকে পাটালিপুত্র নগরী অভিহিত করেছেন। তিনি কুসুমপুরের আর্যভ নামে খ্যাত ছিলেন। তার কাজের অধিকাংশই তিনি করেছিলেন নালন্দা বিশ্ববিদ্যালয়ে। এখানেই তিনি উচ্চ শিক্ষা গ্রহণ করেন। শিক্ষাশেষে তিনি ঐ বিশ্ববিদ্যালয়ে শিক্ষক হিসাবে যোগ দেন। কেউ কেউ বলেছেন, নালন্দা বিশ্ববিদ্যালয়ের প্রধান হিসেবেও আর্যভট্ট দায়িত্ব পালন করেছিলেন।